stanford-oval/wikipedia huggingface dataset:
Luettelo väreistä

Luettelo väreistä niiden RGB heksadesimaalisen numeroarvon mukaan.
| Nimi | Väri | RGB heksadesimaali |
| --- | --- | --- |
| Valkoinen |  | #FFFFFF |
| Titaanivalkoinen |  | #FFFEEF |
| Norsunluu |  | #FFFFF0 |
| Sinkkivalkoinen |  | #FEFEE9 |
| Hopea |  | #C0C0C0 |
| Harmaa |  | #808080 |
| Musta |  | #000000 |
| Laventeli |  | #E6E6FA |
| Ruiskaunokin sininen |  | #6495ED |
| Asuuri |  | #007FFF |
| Sininen |  | #0000FF |
| Ultramariini |  | #120A8F |
| Ftalosyaniini |  | #000F89 |
| Laivastonsininen |  | #000080 |
| Indigonsininen |  | #4B0082 |
| Asuuri X11 |  | #F0FFFF |
| Syaani |  | #00FFFF |
| Turkoosi |  | #40E0D0 |
| Teal |  | #008080 |
| Akvamariini |  | #7FFFD4 |
| Smaragdinvihreä |  | #50C878 |
| Vihreä |  | #008000 |
| Lime HTML/CSS, vihreä X11 |  | #00FF00 |
| Limenvihreä |  | #BFFF00 |
| Beige |  | #F5F5DC |
| Isabella |  | #F4F0EC |
| Keltainen |  | #FFFF00 |
| Khaki X11 HTML/CSS |  | #F0E68C |
| Khaki |  | #C3B091 |
| Ecru |  | #C2B280 |
| Tumma Khaki X11 HTML/CSS |  | #BDB76B |
| Oliivinvihreä |  | #808000 |
| Kulta |  | #FFD700 |
| Meripihka |  | #FFBF00 |
| Oranssi |  | #FFA500 |
| Intialainen kulta |  | #E3A857 |
| Okra |  | #CC7722 |
| Siena |  | #A0522D |
| Ruskea |  | #964B00 |
| Seepia |  | #704214 |
| Terrakotta |  | #E2725B |
| Ruoste |  | #B7410E |
| Karmiini |  | #960018 |
| Punamulta |  | #801818 |
| van Dyck |  | #201815 |
| Roosa |  | #FFC0CB |
| Koralli |  | #F88379 |
| Tulenpunainen |  | #FF2400 |
| Punainen |  | #FF0000 |
| Sinooperi |  | #E34234 |
| Kastanja |  | #CD5C5C |
| Bordeaux |  | #800000 |
| Kirsikanpunainen |  | #DE3163 |
| Karmosiini |  | #DC143C |
| Lila |  | #C8A2C8 |
| Violetti |  | #EE82EE |
| Fuksia |  | #FF00FF |
| Purppura |  | #800080 |

Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Lista över färger
Kaipajoki (Rånejoki)

| Kaipajoki Gajbbajåhkå, Kaipabäcken |
| --- | --- |
Maanosa:  Eurooppa
Maat:  Ruotsi
Läänit:  Norrbotten
Maakunnat:  Lappi
Kunnat:  Jokimukka, Jällivaara
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Kaipabäckenin valuma-alue
Pinta-ala:  122,33 km²  
Pääuoman osuudet:  Kaipajoki ←Merkkipetäjänoja ←Välikaltiojoki
Yhtyy:  Rånejoki 
Joen uoman kohteita
Alkulähde:  suolampi, Tjanasvaara
 :  66.6944°N, 20.7778°E
Laskupaikka:  Rånejoki, Muorkafors
 :  66.5073°N, 21.1115°E 
Mittaustietoja
Lähdekorkeus:  420 m  mpy. 
Laskukorkeus:  256 m  mpy. 
Korkeusero:  164 m
Pituus:  36 km
Kaltevuus:  4,56 m/km
Keskiylivirtaama:  10,4 m³/s (MHQ) 
Keskivirtaama:  1,4 m³/s (MQ) 
Keskialivirtaama:  0,1 m³/s (MNQ) 
Muuta
Kaipajoki on (ruots. Kaipabäcken, luulajansaameksi Gajbbajåhkå) Ruotsissa Norrbottenin läänissä Jokimukan ja Jällivaaran kunnissa sijaitseva 36 kilometriä pitkä Rånejoen sivu-uoma. Se alkaa Nåttållimáhpessa joenhaarautumasta ja se yhtyy pääuomaansa Muorkaforsissa.
Joen kulku

Se alkaa virrata Kaipajoen nimisenä jokena joenhaaraumasta, jossa pienemmät purot Merkkipetäjänoja ja Koppotsjoki yhtyvät toisiinsa. Siitä alkaa pääuoman osuus, jolla on kaakkoinen suunta lähes koko matkan. Joki virtaa asumattomalla seudulla lukuun ottamatta Polcirkelnin kylää ja joenuun lähellä sijaitsevaa Muorkaforsin kulmakuntaa. Polcirkelnin kautta kulkee tie Vuollerimin ja Nattavaaran välillä ja se ylittää Kaipajoen Polcirkelnin lähettyvillä. Tietä seuraava Malmirata ylittää joen kylästä katsoen hieman pohjoisempana. Joen latva-alueet sijaitsevat noin 420 metrin korkeudella mpy. ja joensuu 256 metrin korkeudella. Joelle tulee matkallaansa pudotusta 164 metriä ja keskimääräiseksi kaltevuudeksi 4,6 metriä kilometrille. Joen nimikko-osuuden alkukorkeus on 370 metriä.
Valuma-alue, sivu-uomia ja järviä > Valuma-alue

Kaipajokiin valuma-alueen pinta-ala on 122 neliökilometriä. Sen on 2,9 % koko Rånejoen vesistön valuma-alueesta, joka on 4 207 neliökilometriä. Kaipajoki yhtyy Rånejoken oikealta puolelta eli sen eteläpuolelta ja se seuraa Rånejokea sen rinnalla. Sen valuma-alue jää koillispuolelta pääuomansa ja lounaispuoleta Sör-Lillånin valuma-alueen väliin. Länsipuolella siihen rajautuu Luulajajoen vesistön (vesistöaluetunnus 9) sivu-uoman Kaltisbäckenin valuma-alue.
Valuma-alue, sivu-uomia ja järviä > Pääuoma

Kaipajoki on valuma-alueensa nimikkojoki, mutta sen nimisenä ei pääuoma jatka latvoille asti. Ruotsin vesistöviranomaiset määrittävät vesistön pääuoman vesireitin seuraamalla alajuoksulta alkaen sitä haaraa, jolla on yläjuoksulla suurin valuma-alue. Nimikkojoki muodostaa pääuoman 25 ensimmäisellä kilometrillä, jonka jälkeen sen jatkeeksi on valikoitunut yläjuoksulla ensin Merkkipetäjänoja ja sitä seuraava haara on mahdollisesti pituudensa perusteella Välikaltiojoki, jolloin Merkkipetäjänojan latvaosa jää pääuoman sivu-uomaksi. Pääuoman kokonaispituus on noin 36 kilometriä.
Valuma-alue, sivu-uomia ja järviä > Valuma-alueen piirteitä

Valuma-alueen maaperän yleisimmät maalajit ovat moreeni (42,9 %), turve (52,2 %), hiekka tai sora (1,1 %), siltti (0,0 %), savi tai multa (0,0 %), kallioalue (2,3 %).
Valuma-alue, sivu-uomia ja järviä > Virtaamat

SMHI on julkaissut tilastossaan Kaipajoen virtaamien kuukausittaiset keskivirtaamat vuosilta 1981–2013. Niiden mukaan joen alajuoksulla on keskivirtaamien keskiarvo 1,4 kuutiometriä sekunnissa (m³/s). Tilaston suurin kuukausittainen keskivirtaama 10,4 m³/s todettiin toukokuussa 2010 ja pienin 0,1 m³/s virtaama esiintyy useana kuukautena vuosittain. Viereinen kaavio esittää edellä käytetyn tilaston mukaiset keskivirtaamien kuukautiset keskiarvot. Kaaviosta selviää, että kevättulva alkaa jo huhtikuussa, mutta se on voimakkaimmillaan toukokuussa ja jatkuu vielä kesäkuussakin.
Valuma-alue, sivu-uomia ja järviä > Sivujokia ja järviä

Valuma-alueen yllä kuvatulla pääuomalla on muutamia sivu-uomia, joista suurimpia tai merkittävimpiä on lueteltu alla olevassa taulukossa. Mitä pienempi yhtymisjärjestys on, sitä lähempänä alajuoksua se yhtyy pääuomaan.
| yhtymis- järjestys | nimi | pituus (km) | virtaama (m³/s) | valuma-alue (km²) | lähde |
| --- | --- | --- | --- | --- | --- |
| 1 | Påunabäcken |  |  |  | 1 |
| 2 | Koppotsjoki |  |  |  | 1 |
| 3 | Merkkipetäjänoja (latva) |  |  |  | 1 |

Lähteet: 1 =
Kaipajoen valuma-alue on karttojen perusteella vähäjärvinen alue. Sen pienet järvet sijaitsevat soilla ja pienissä maaston painaumissa.
Luontoarvoja

Kaipajoen alajuoksun jokilaakso kuuluu Kaipabäckenin luonnonsuojelualueeseen (ruots. Kaipabäckens naturreservat, 721 ha). Suoja-alue ulottuu edellä mainitulle tielle saakka.
Luettelo Esa Elorannan kappaleista

Tämä on luettelo Esa Elorannan kappaleista aakkosjärjestyksessä. Mukana ovat kaikki Elorannan omalla nimellään levyttämät kappaleet sekä laulut hänen yhtyeiltään Heartworn ja Ihmeidentekijät. Kultakurkkujen albumilta mukana on kaksi kappaletta.
Listassa on kaikkiaan 85 kappaletta.
A

Aikakone (Jotain pysyvää)
Ainoa (single)
Angelina (Jotain pysyvää)
Aurinkokatu (single)
B

Baton Rouge (Heartworn: Heartworn)
Bella (single)
Blue (Heartworn: Heartworn)
E

Ei kai mistään tulis mitään (Oikeita asioita)
Enkelin poika (Yksi pyyntö – tuhat tarinaa)
F

Formaattiblues (Yksi pyyntö – tuhat tarinaa)
H

Hazard (Heartworn: Heartworn)
Heartworn Highways (Heartworn: Heartworn)
Hengitän (Pienet suuret teot)
Hetkeksi pois (Oikeita asioita)
Hieno päivä (Oikeita asioita)
Holdin’ On (Heartworn: Heartworn)
Hullu unelma (Kipinä)
Häpeäputki (Yksi pyyntö – tuhat tarinaa)
I

I’m So Lonesome I Could Cry (Heartworn: Heartworn)
If I Needed You (Heartworn: Heartworn)
Ihmeidentekijä (Pienet suuret teot)
Indigokuu (Jotain pysyvää)
J

Johanna (Pienet suuret teot)
Joskus on oikein (Oikeita asioita)
Jotain pysyvää (Jotain pysyvää)
Jälkikirjoitus (Yksi pyyntö – tuhat tarinaa)
K

Kai toivoo saan (Yksi pyyntö – tuhat tarinaa)
Kaikki hyvin -päivä (Kipinä)
Kaikki tiet (Eloranta & Jorma Kääriäinen) (Oikeita asioita)
Kaikki tuntuu luisuvan pois (Yksi pyyntö – tuhat tarinaa)
Kaveri (Pojasta mieheksi)
Keskellä yötä (Yksi pyyntö – tuhat tarinaa)
Kiitos (Pienet suuret teot)
Kipinä (Kipinä)
Kuiskaukset (Jotain pysyvää)
Kun jännitys on poissa (Kipinä)
Kyyneleet kuivuu (Oikeita asioita)
L

L.A. Freeway (Heartworn: Heartworn)
Liian syvää (Kipinä)
Lähde kävelemään (Oikeita asioita)
M

Mannaa taivaasta (Pienet suuret teot)
Mari ja Joni (Kipinä)
Marraskuun 14. (Pienet suuret teot)
Matkalla kaupunkiin (Pienet suuret teot)
Matkalla kotiin (Kipinä)
Meidän vuoro tulee (Oikeita asioita)
Menit edeltä taivaaseen (Jotain pysyvää)
Miljoona kilometriä (Kultakurkut: Kultakurkut)
Motel Room Scene (Heartworn: Heartworn)
N

Nebraska (Heartworn: Heartworn)
Niin kauan kuin sinä oot siinä (Pienet suuret teot)
Nojaa minuun (Jotain pysyvää)
Nyt mä kuuntelen (Jotain pysyvää)
O

Odotan (Pienet suuret teot)
Oikeita asioita (Oikeita asioita)
Olla ja elää (Pienet suuret teot)
One Day in November (Heartworn: Heartworn)
P

Pelkääjän paikalla (Oikeita asioita)
Pieni mies (Pojasta mieheksi)
Pilvenpiirtäjä (Pojasta mieheksi)
Puolittain (Oikeita asioita)
R

Raide 2 (Yksi pyyntö – tuhat tarinaa)
Rakkaudelta näyttää, hitto vie (Kultakurkut: Kultakurkut)
Rivien välistä (Yksi pyyntö – tuhat tarinaa)
Routa sulaa (Pojasta mieheksi)
S

Saat (Kipinä)
Sateisina syyspäivinä (Kipinä)
A Song for You (Heartworn: Heartworn)
Sun maailma (Pienet suuret teot)
Suuri tietäjä (Jotain pysyvää)
Sydän paikallaan (Pienet suuret teot)
T

Tanssin koko matkan (Jotain pysyvää)
Tecumseh Valley (Heartworn: Heartworn)
Teidän talon edessä (Yksi pyyntö – tuhat tarinaa)
Tuhat tarinaa (Yksi pyyntö – tuhat tarinaa)
Tuntematon (Oikeita asioita)
Turhaa (single)
Tuuli tanssii valssii (Kipinä)
U

Unelmat (Kipinä)
Useimmiten (Oikeita asioita)
V

Vapaana syntynyt (Pojasta mieheksi)
Voimaton (Yksi pyyntö – tuhat tarinaa)
Y

Yksi pyyntö (Yksi pyyntö – tuhat tarinaa)
Yö kerrallaan (Jotain pysyvää)
Ä

Älä huoli (Jotain pysyvää)
Mansikkamäen koulu

| Mansikkamäen koulu |
| --- | --- |
 Mansikkamäen koulu joulukuussa 2019.
Sijainti:  Pikku-Palomäki
Valmistumisvuosi:  2014
Suunnittelija:  Timo Koljonen
Urakoitsija:  Lemminkäinen Talo Oy
Käyttäjä:  Kouvolan kaupunki
Runkorakenne:  Puu
Julkisivumateriaali:  Puu
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Mansikkamäen koulu on Kouvolassa, Pikku-Palomäellä sijaitseva peruskoulun ala-aste. Se on harmaa puurakennus, joka valmistui vuonna 2014. Koulu rakennettiin vuonna 2014 lakkautettujen Tornionmäen, Kankaan ja nykyisen koulun vieressä sijainneen Mansikka-ahon koulun tilalle.
Koulussa opiskelee noin 530 oppilasta luokilla 1–6, kaupungin autismikirjojen luokilla, sekä suomen kieltä osaamattomille maahanmuuttajille tarkoitetussa valmistavassa luokassa. Henkilökuntaa koulussa on yhteensä 80. Koulun rehtorina toimii Pekka Lipiäinen ja apulaisrehtorina Annamari Pakarinen. Vuonna 2016 koulussa oli 533 oppilasta.
Mansikkamäen koulu on Suomen suurin puurakenteinen koulu. Investoinnin suuruus oli 10,9 miljoonaa euroa. Koulun pääsuunnittelijana on arkkitehti Timo Koljonen. Koulun arkkitehtuuria on kuvailtu vaativaksi muun muassa kattorakennelman yli 600 erilaisen ristikkotyypin takia. Koulun välipohjissa on käytetty kipsiä sekä osin betonia tärinän poistamiseksi. Myös väestönsuojat, hissikuilut sekä poistumisteiden kuilut ovat betonia. Rakennuksen ulkokuori sekä räystäslinjat ovat pidettynä yksinkertaisena kaupunkikuvallisista syistä. Koulun sisäpihan seinät ovat maalattu värikkäästi. Sisätiloissa puuta näkyy tammiviiluisissa väliovissa ja käytävien lautapaneeleissa. Luokkatilat ovat toteutettu yhdistettävinä. Koulussa ei ole lainkaan ruokalaa, vaan ruokala sijaitsee viereisessä Mansikka-ahon keskuskeittiössä. Keskuskeittiö on kuitenkin määrä purkaa lähivuosina ja sen tilalle rakennetaan koulun laajennusosa, jossa ruokala sijaitsee. Koulussa ei myöskään ole liikuntasalia, vaan oppilaat käyttävät viereisen Mansikka-ahon urheiluhallin tiloja.
Aiheesta muualla

Mansikkamäen koulu
Mark Ermler

Mark Ermler (5. toukokuuta 1932 Leningrad – 12. huhtikuuta 2002) oli venäläinen kapellimestari. Hän tuli maassaan tunnetuksi etenkin johtamistaan ooppera- ja balettiesityksistä Bolšoi-teatterissa.
Ermlerin vanhemmat Vera Bakun ja Fridrih Ermler työskentelivät Neuvostoliiton elokuvateollisuudessa. Ermler otti pianotunteja 5-vuotiaasta saakka ja pääsi kolme vuotta myöhemmin Leningradin konservatorioon yhteydessä olleeseen kouluun. Konservatorioon hänet otettiin 18-vuotiaana, jolloin hän oli jo aloittanut orkesterinjohdon. Hänen opettajiaan olivat Boris Haikin ja Aleksandr Rabinovitš. Ermler johti Leningradin filharmonista orkesteria ensimmäisen kerran vuonna 1952 vielä opiskellessaan. Vuosi myöhemmin hän teki oopperadebyyttinsä konservatorion oopperastudiossa Wolfgang Amadeus Mozartin teoksen Ryöstö Seraljista esityksessä. Bolšoi-teatterissa Ermler johti ensimmäisen kerran vuonna 1957 Cavalleria rusticanan esityksissä. Ensimmäisellä kaudellaan Bolšoi-teatterissa hän johti muun muassa Pjotr Tšaikovskin Jevgeni Oneginin ja Ludwig van Beethovenin Fidelion esitykset.
Ermler saavutti balettikapellimestarina mainetta muun muassa Igor Stravinskyn ja Pjotr Tšaikovskin teosten esityksillä. Hän johti myös Sergei Prokofjevin viimeisen oopperan Todellisen miehen tarina kantaesityksen. Alfred Schnittken kanssa hän teki yhteistyötä elokuvamusiikin saralla, vaikkakin hän työskenteli aikansa musiikin parissa suhteellisen rajallisesti. Kun Neuvostoliiton ja länsimaiden välit olivat suhteellisesti parantuneet, Ermler kiersi kansainvälisesti sekä Bolšoi-teatterin kanssa että sai kiinnityksiä maailman johtaviin oopperataloihin. Vuonna 1985 hän pääsi Lontoon Royal Balletin päävierailijaksi. Hän levytti kaikki Tšaikovskin kolme balettia Royal Opera Housen orkesterin kanssa. Hän levytti myös muun muassa Prokofjevin baletin Romeo ja Julia vuonna 1993.
Vuonna 1996 Ermler kiinnitettiin johtamaan Moskovan filharmonista orkesteria, mutta vuonna 1998 hän palasi Bolšoi-teatteriin sen musiikillisena johtajana kahdeksi vuodeksi. Ermler kuoli munuaisten vajaatoimintaan 69-vuotiaana. Hän oli kolme päivää aiemmin kaatunut harjoituksissa Soulin filharmonisen orkesterin kanssa. Hänen yksivuotinen sopimuksensa Etelä-Koreassa olisi päättynyt seuraavassa kuussa. Ermleriä jäivät kaipaamaan vaimo Dina ja tytär Maša.
Luettelo tiedostomuodoista

Tämä on luettelo yleisistä tiedostomuodoista.
Tiedostomuodon tunnistaminen

Tiedostomuoto voidaan tunnistaa tiedostopäätteen tai maagisen numeron perusteella.
Lisäksi verkossa siirrettävässä tiedossa seuraa MIME-tyypin tieto. Linuxissa on yleensä tiedosto /etc/mime.types, jossa luetellaan tiedostopäätteet ja niitä vastaavat MIME-tyypit (RFC 2045, RFC 2046).
Ääni

.3gp
.aac
.aif tai .aiff
.au
.flac tai .fla
.m4a (MPEG-4)
.mp3
.mp2
.ogg
.ra (Real Audio)
.wma
.wav
Kuva (still)

.bmp (Windows bittikartta)
.eps (Encapsulated PostScript)
.gif
.jp2 (JPEG 2000)
.jpg
.jpeg
.pgm
.png
.ppm
.svg
.tiff
.raw
Kuva (liikkuva)

.3gp
.asf (Windows Media-kirjekuori)
.avi ("kirjekuori" useille formaateille)
.flv (Flash Video)
.gif (animoitua kuvaa)
.m4v (suosittu video-podcasteissa)
.mng (liikkuvaa PNG-kuvaa)
.mpeg/.mpg (MPEG-2)
.mp4 (MPEG-4)
.mov (Quicktime)
.mkv (Matroska)
.ogm (kuten .avi, käytetty Ogg Vorbis-pakkausta)
.rm (Real Media)
.wmv (Windows Media Video -kirjekuori)
Kuva (liikkuva) > Liikkuvaan kuvaan kuuluva tekstitys

.srt (SubRip-muotoinen videotekstitys)
.ssa (SubStation Alpha-muotoinen videotekstitys)
.sub
Pakatut

.7z (7-Zip)
.ace
.arj
.bz2 (bzip2)
.cab (Microsoft Cabinet)
.jar
.lhz (LHA)
.rar
.sit
.tar
.zip
.zoo
Levykuvat

.nrg (Nero)
.iso
.mdf (Media Descriptor File, yhdessä *.mds:n kanssa)
.cue (yhdessä *.iso:n tai *.bin:n kanssa)
.dmg
.img
.mds
.b5t
.b6t
.bwt
.ccd
.isz
.pdi
.cdi
Ohjelmointi

.adb (Ada)
.ads (Ada)
.adt (ADT)
.bas (Vanhat BASIC-kielet, kuten QuickBASIC)
.c (C-lähdekoodi)
.cb ( CoolBasic )
.cc  (Yleinen C++)
.class (Javan tavukoodi (käännetty))
.cpp (Yleinen C++)
.cs (C#)
.dcu (Delphi)
.dcr (Shockwave-multimedia)
.dem (maskitiedosto Delphi ja Lazarus)
.dfm (Delphi)
.dll
.dpr (Delphi)
.f (Fortran, yleensä Fortran 77)
.f90 (Fortran 90)
.f95 (Fortran 95)
.h   (Yleinen C,C++)
.hh  (C++)
.java (Javan lähdekoodi))
.lds (Lazarus)
.lfm (Lazarus)
.lpi (Lazarus)
.lrs (Lazarus)
.o   (Yleinen käännetty kirjasto C,C++, Pascal)
.p   (Pascal)
.pas (Yleinen Pascal mm. Delphi, Free Pascal, Lazarus)
.php (PHP)
.phpn n:n tilalla joskus versionumero kertomassa mille php:n versiolle tehty
.pl (perl)
.py (Python)
.pyc (Pythonin tavukoodi)
.pyo (optimoitu Pythonin tavukoodi)
.pyw  (Windowsissa ilman konsolia suoritettava Pythonin tavukoodi)
.pp  (Free Pascal, Lazarus)
Toimisto-ohjelmat > Tekstinkäsittelyohjelmat

.doc Word
.docx Word (Office Open XML)
.dot Word
.odt OpenDocument Text
.rtf RTF
.txt TXT
.pages Pages
.wpd (WordPerfect)
Toimisto-ohjelmat > Taulukkolaskentaohjelmat

.xls Excel
.sxc OpenOffice.org Calc
.ods OpenDocument Spreadsheet
.numbers Numbers
Toimisto-ohjelmat > Esitysgrafiikkaohjelmat

.ppt (PowerPoint)
.pps (PowerPoint)
.pot (PowerPoint)
.odp (OpenOffice)
.key (Keynote)
Toimisto-ohjelmat > Sivuntaitto- ja julkaisuohjelmat

.ai (Adobe Illustrator -grafiikkaohjelma)
.eps (Encapsulated PostScript)
.mcv
.pdf (Portable Document Format, Adoben luoma, yhdistää grafiikan ja tekstin)
.indd (Adoben InDesign formaatti)
.ps PostScript
.sla Scribus
.tex TeX, LaTeX
.fh11 (Macromedia Freehand MX)
.p65 (Adobe Pagemaker 6.5)
Muut

.asc
.bat (MS-DOS -komentorivitiedosto)
.com
.css
.ctg (japanilaisten digitaalikameroitten DCIM-tiedostorakenteen käyttämä kuvienluettelointitiedosto)
.exe
.html
.shtml
.xhtml
.lrc, laulun sanojen tiedostomuoto
.qrp
.rpm (RPM Package Manager)
.rpt
.sav
.sh (Unix tai Linux -komentorivitiedosto)
.csh
.torrent (BitTorrent)
Aiheesta muualla

File-Extensions.org (engl.) - File extensions encyclopedia - The source for file extension information. An easy searchable database with file types, associations and info.
FILExt - The File Extension Source
Luettelo tiedostopäätteet web hakuja (Arkistoitu – Internet Archive)
Keskiyöllä

| Keskiyöllä Sydän, sydän |
| --- | --- | --- |

Studioalbumin tiedot
 Julkaistu: 16. maaliskuuta 2018
 Kesto: 41.31
 Levy-yhtiö: Soit Se Silti
Sydän, sydän -yhtyeen muut julkaisut
| Molskis 2016 | Keskiyöllä 2018 | Tänään me humpataan (live '20) 2022 |
Keskiyöllä on Sydän, sydän -yhtyeen seitsemäs studioalbumi, joka julkaistiin 16. maaliskuuta 2018.
Kappaleet

Ensin täytyy laulaa laulunsa – 6.45
Keskiyöllä – 3.51
Syksy on taas tällä – 4.16
Missä sä oot – 3.30
Paina päälle – 5.13
Hengissä ollaan – 4.12
Täältä tullaan! – 3.26
Mä rakastan sua – 5.17
Älä mee vielä – 4.57
Arvostelut

Aamulehti:
Desibeli.net:
Savon sanomat:
Soundi:
Mantou

Mantou on perinteinen pohjoiskiinalainen ruokalaji, joka muistuttaa hieman pullaa. Mantou tehdään vehnästä valmistetusta taikinasta höyryttämällä. Mantouta ei mausteta tekovaiheessa, vaan ruokailija voi itse maustaa sen ruokailuvaiheessa.
Kevin Hagen

| Kevin Hagen> Henkilötiedot |
| --- | --- |
Koko nimi:  Donald Norman Hagen
Syntynyt: 3. huhtikuuta 1928 Chicago, Illinois, Yhdysvallat
Kuollut: 9. heinäkuuta 2005 (77 vuotta) Grants Pass, Oregon
Puoliso:  Adaline Whigam Sohns (vih. 1960; ero 19xx) Susanne Cramer (vih. 1967; k. 1969) Dorali Dossantos (vih. 1969; ero 1980) Janet Louise Naslund Funderburg (vih. 1995; k. 2005)
Lapset:  1
Näyttelijä
Merkittävät roolit:  Dr. Hiram Baker (Pieni talo preerialla)
Aiheesta muualla
IMDb 
Kevin Hagen (3. huhtikuuta 1928 Chicago, Illinois, Yhdysvallat – 9. heinäkuuta 2005 Grants Pass, Oregon, Yhdysvallat) oli yhdysvaltalainen näyttelijä. Hän näytteli tohtori Bakeria televisiosarjassa Pieni talo preerialla.
Ura

Sekalaisten opintojen jälkeen nuori Hagen matkusti Eurooppaan ja kierreltyään aikansa astui Yhdysvaltojen hallinnon palvelukseen Saksassa Wiesbadenissa. Kaksivuotisen sopimuksen päätyttyä hän palasi Yhdysvaltoihin. Opiskeltuaan vuoden verran oikeustiedettä hän totesi olevansa väärällä alalla. Koe-esiintymisen kautta hän vihdoin pääsi aloittamaan näyttelijänuran. Ensimmäinen palkkatyö oli kertarooli silloisessa suositussa radio- ja televisiosarjassa Dragnet.
Aiheesta muualla

Kevin Hagen Internet Movie Databasessa. (englanniksi)
Maynor Figueroa

Maynor Figueroa
Maynor Alexis Figueroa Róchez (s. 2. toukokuuta 1983 Jutiapa, Honduras) on hondurasilainen jalkapallopuolustaja, joka pelaa Valioliigassa Wigan Athleticissa. Hän kuuluu myös Hondurasin maajoukkueen vakionimiin.
Hondurasin joukkue – Jalkapallon MM-kilpailut 2010
1 Canales |
2 Chávez |
3 Figueroa |
4 Palacios |
5 Bernárdez |
6 Thomas |
7 Núñez |
8 Palacios |
9 Pavón |
10 León |
11 Suazo |
12 Welcome |
13 Espinoza |
14 García |
15 Martínez |
16 Sabillón |
17 Álvarez |
18 Valladares |
19 Turcios |
20 Guevara |
21 Izaguirre |
22 Escober |
23 Mendoza |
Valmentaja Rueda
Mark Elliott

Mark Elliott (24. syyskuuta 1939 – 3. huhtikuuta 2021 Los Angeles) oli yhdysvaltalainen ääninäyttelijä, joka toimi 1980-luvulta lähtien Disneyn trailereiden, mainosten ja promojen äänenä niin televisiossa kuin videolla. Lisäksi hän oli vierasisäntänä Casey Kasemin radio-ohjelmassa American Top 40 vuosien 1977–1982 ja 1989–1993 aikana. Elliottilla oli myös oma radio-ohjelma The Weekly Top 30 vuosien 1979–1982 aikana.
Aiheesta muualla

Mark Elliott Internet Movie Databasessa. (englanniksi)
Voice Chasers (Arkistoitu – Internet Archive) (englanniksi)
Mavratzaíoi

| Mavratzaíoi Μαυρατζαίοι |
| --- | --- |
 Mavratzaíoi
 Koordinaatit: 37°43′7″N, 26°51′49″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Anatolikí Sámos
Hallinto:  
 – Asutustyyppi:  kylä
 – Kallikrates-koodi:  5601040301
Korkeus:  260 m
Väkiluku (2011):  249
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mavratzaíoi (kreik. Μαυρατζαίοι; myös transl. Mavratzéi) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Kylän väkiluku on 249 (vuonna 2011).
Pyhän Ristin luostari.
Mavratzaíoin kylä sijaitsee Sámoksen itäisissä keskiosissa Karvoúnis-vuoren kaakkoisrinteessä noin 11 kilometriä luoteeseen Pythagóreiosta ja 24 kilometriä länsilounaaseen Sámoksen kaupungista. Se on rakennettu noin 260 metrin korkeuteen merenpinnasta laskettuna. Kylä on saanut nimensä sinne asettuneesta Mavratzás-suvusta. Paikka tunnetaan perinteisesti keramiikanvalmistuksesta.
Mavratzaíoi muodostaa myös laajemman kyläyhdyskunnan (Τοπική Κοινότητα Μαυρατζαίων, Topikí Koinótita Mavratzaíon), johon kuuluvat varsinaisen Mavratzaíoin kylän lisäksi Giónidesin kylä sekä Pyhän Ristin luostari (Moní Timíou Stavroú). Koko yhdyskunnan väkiluku on 301.
Ennen vuotta 2011 kylä kuului Pythagóreion kuntaan ja vuosina 2011–2019 Sámoksen kuntaan ja sen Pythagóreion kunnallisyksikköön.